इंटरवेन्शन की योजना बनाना इंटर्वेन्शन मीटिंग करना इंटर्वेन्शन के आगे की कार्यवाही
सफलता की सर्वाधिक संभावना के लिए आपको किसी ऐसे व्यक्ति से परामर्श लेना होगा जिसे व्यसनियों की सहायता करने का और इंटरवेन्शन करने का अनुभव हो। एक व्यावसायिक इंटरवेन्शन करने वाला आपको तथा अन्य परिजनों को प्रक्रिया संबंधी मार्गदर्शन दे सकता है जिससे इंटरवेन्शन की सफलता की संभावना बढ़ जाएगी। आप व्यावसायिक से मिल कर पहले ही योजना बना सकते हैं, और संभवतः आप उसको इंटरवेन्शन के लिए समन्वयक के रूप में निमंत्रित भी कर सकते हैं। व्यावसायिक से परामर्श, इन स्थितियों में और भी महत्वपूर्ण हो जाता है:   व्यक्ति का मानसिक संतुलन पहले से ही बिगड़ा हुआ हो। इंटरवेन्शन की प्रतिक्रियास्वरूप व्यक्ति के हिंसक हो जाने की संभावना हो। व्यक्ति में आत्मघाती पृवृत्तियाँ देखी गई हों। ऐसे पाँच या छः लोगों की टीम बनाइये जो उस व्यक्ति के निकट हों और जिनका वह सम्मान करता हो। उसमें उसके माता पिता, भाई बहन, विश्वसनीय संबंधी और घनिष्ठ मित्र हो सकते हैं। उन लोगों को निमंत्रित करें जिनपर उसकी लत का असर पड़ा हो और जो उसके भविष्य के संबंध में चिंतित हों। उन लोगों को निमंत्रित करना महत्वपूर्ण है जिनपर आवशयकता पड़ने पर विश्वास किया जा सकता हो, क्योंकि इंटरवेन्शन तो ठीक होने की राह पर पहला कदम है।  उन लोगों को मत निमंत्रित करिए जिन्हें वह व्यक्ति नापसंद करता है और जिन पर  उसे विश्वास नहीं है। अन्यथा, वह व्यक्ति जिसकी आप सहायता करने का प्रयास कर रहे हैं वह परेशान हो सकता है या सहायता स्वीकार करने के स्थान पर वहाँ से चला जा सकता है। ऐसे लोगों को भी निमंत्रित मत करिए जो इंटेर्वेन्शन के दौरान या तो भावुक हो जाएँ या उस व्यक्ति का बचाव करने लगें। जैसे कि, यदि वह व्यक्ति, जिसकी आप सहायता कर रहे हैं, अपनी छोटी बहन के अत्यंत निकट हो, और वह यदि  इंटेर्वेन्शन के दौरान उपस्थित हो, और भाई का पक्ष ले कर उसके रिहैब में जाने की आवश्यकता पर प्रश्नचिन्ह उठाने लगे तो, वह लाभ से अधिक हानि ही कर बैठेगी। यदि आपको लगता है कि किसी व्यक्ति विशेष को वहाँ होना ही चाहिए, मगर वह शायद इंटेर्वेन्शन को नुकसान पहुंचा सकता है, तो उससे एक पत्र लिखवा लीजिये, जिसे उस व्यक्ति के व्यक्तिगत रूप से आने के स्थान पर, पढ़ कर सुनाया जा सकता है। चिकित्सा की जो योजना आप प्रस्तुत करेंगे इंटेर्वेन्शन की प्रभावशीलता की सफलता का दारोमदार उसी पर होगा। उस व्यक्ति को केवल यह बता देना कि वह समस्याग्रस्त है, न तो उसके लिए सहायक होगा और न ही उसके व्यसन को समाप्त करेगा। खोज बीन कर तैयार की गई चिकित्सा योजना, यह कहने से कहीं बेहतर है कि “आपको चिकित्सा की आवश्यकता है”।  चिकित्सा योजना में वे विधियाँ सम्मिलित होनी चाहिए जिनसे आपके प्रियजन को व्यसन से छुटकारा पाने के लिए व्यावसायिक सहायता मिल सके। इसका अर्थ हो सकता है रिहैब में जाना, साइकोथेरापी दिया जाना, या किसी और प्रकार की बहिरंग चिकित्सा। सभी उपलब्ध सुविधाओं का आकलन करिए और जिससे भी उस व्यक्ति को, जिसकी आप सहायता करना चाहते हैं, सर्वाधिक लाभ हो सके, उसी का चयन करिए। पता करिए कि भर्ती के लिए क्या क्या चाहिए और सब कुछ पहले से ही तैयार कर लीजिये। आपको यह भी तय कर लेना है कि चिकित्सा के लिए धन की व्यवस्था कैसे होगी। उन सहायता समूहों की सूची बना लीजिये जिनमें कि आपका प्रियजन तुरंत ही शामिल हो सकता है। आप शायद उस व्यक्ति को चिकित्सालय तक ले जाने की भी पेशकश करना चाहेंगे। उस व्यक्ति को चिकित्सालय ले जाना कैसे सुनिश्चित करेंगे इसकी योजना भी तैयार रखिए। यदि भर्ती करने की आवश्यकता है तो उसको वहाँ कैसे ले जाना है यह भी पहले ही तय कर लीजिये। और यदि बहिरंग चिकित्सा की सुविधा है तो किसी प्रियजन को उस व्यक्ति को वहाँ तक नियमित रूप से ले जाने का उत्तरदायित्व सौंप दें। इंटेर्वेन्शन से सम्बद्ध सभी व्यक्तियों को पहले ही तय कर लेना होगा कि यदि व्यक्ति ने चिकित्सा योजना को नकार दिया, तो क्या किया जाएगा। यह कठिन तो होगा मगर उस व्यक्ति की सहायता करने के लिए हर हर व्यक्ति को बड़े बड़े परिवर्तन करने के लिए तैयार रहना होगा। सबसे बड़ा लक्ष्य है उस व्यक्ति को यह एहसास कराना कि उसके व्यसन की आदत को उसके प्रियजन अब समर्थन नहीं देंगे। यह, उस व्यक्ति को, अपने व्यसन की आदत चालू रखने में बहुत बड़ा व्यवधान उत्पन्न करेगा।  यदि परिवार के लोग उस व्यक्ति को आसरा देते हैं या आर्थिक सहायता देते हैं तो नतीजा हो सकता है आर्थिक सहायता बंद कर देना या उस व्यक्ति को कहीं और रहने जाने को कह देना। जो उस व्यक्ति के सबसे निकट हैं उनके लिए तो नतीजा हो सकता है तलाक लेना या संबंध को किसी और प्रकार से समाप्त करना। नतीजों के कानूनी पहलू भी समझिए। जैसे कि शराब पी कर गाड़ी चलाने के लिए हवालात में बंद व्यक्ति को जमानत पर छुड़ाना, परिजन एवं मित्र सौगंध खा सकते हैं कि भविष्य में उसकी सहायता नहीं करेंगे। अब कोई “राहत” नहीं मिलेगी। जब एक बार इंटेर्वेन्शन करने के लिए तय कर लिया हो, तो कोई ऐसा समय और तिथि चुनें जब सब कोई वहाँ पर उपस्थित हो सके। किसी ऐसे व्यक्तिगत स्थान का चयन करें जहां वह व्यक्ति सहज महसूस कर सके, जैसे किसी निकट संबंधी का घर। हर वह व्यक्ति जिसे इंटेर्वेन्शन के लिए उपस्थित रहना हो, उसे स्थिति की गंभीरता का एहसास होना चाहिए और उसे निर्धारित समय पर पहुँच ही जाना चाहिए। नहीं पहुँचने से वह इंटेर्वेन्शन  को बाधित करेगा। चूंकि इंटेर्वेन्शन की मीटिंग अत्यंत भावनापूर्ण हो सकती है, अतः एक पूर्वाभ्यास मदद ही करेगा। इंटेर्वेन्शन के दौरान सभी चीजों को उनके स्थान पर रखना महत्वपूर्ण है और पूरे सत्र का पूर्वाभ्यास,  लोगों को, समय आने पर, योजनाबद्ध रहने में सहायता करगा। यदि आपने सत्र के संचालन के लिए व्यावसायिक इंटेर्वेन्शन करने वाले को निमंत्रित किया है, तो ध्यान रखिए कि पूर्वाभ्यास के दौरान सभी लोग उपस्थित रहें।  एक दूसरे से निस्संकोच चर्चा करिए और लिखिए कि आपका प्रिय व्यक्ति ऐसा क्या कर रहा है जिससे उसे और दूसरों को हानि पहुँच रही है। आप जिस व्यक्ति से निबट रहे हैं उसके बारे में तथ्य एकत्रित करिए। मीटिंग में शामिल सभी लोगों के लिए गोपनीयता अनिवार्य कर दीजिये। उन सभी गतिविधियों और व्यवहारों की एक सूची बनाने पर विचार कीजिये, जिन्हें अब बर्दाश्त नहीं किया जाएगा। हर गतिविधि के सम्मुख वह कार्यवाही  लिखिए, जो उस स्थिति में की जाएगी यदि वह व्यक्ति उन्हीं व्यवहारों पर टिका रहेगा। लोगों से कहिए कि जो वह सोच रहे हैं उसे लिख डालें। यह आवशयक नहीं है कि वे लोग उन्हें रट भी डालें; यह कोई नाटक नहीं हो रहा है। महत्वपूर्ण यह है कि कार्यक्रम से भटके बिना, सारी बातें पूरी हो जाएँ। व्यक्ति की प्रतिक्रियाओं का पूर्वानुमान करें और उसके उत्तर तैयार रखें। यदि वह व्यक्ति प्रतिरक्षात्मक ढंग से या  आक्रामक ढंग से प्रतिक्रिया करता है तो हरेक को, इंटर्वेन्शन को बाधित किए बिना, उससे निबटने को तैयार रहना चाहिये। यदि आप व्यक्ति को बता देंगे कि क्या हो रहा है, संभावना है कि वे आएंगे ही नहीं। यह सुनिश्चित करने के लिए कि व्यक्ति आए ही, इस तथ्य को गोपनीय रखना आवश्यक है कि  उसके परिवार जन और मित्र इंटर्वेन्शन का प्रबंध कर रहे हैं। ऐसी कुछ योजना बनाएँ कि वह व्यक्ति मीटिंग के स्थान तक यह जाने बिना आ जाये कि होने क्या वाला है।  जैसे कि आप उस व्यक्ति को अपने घर रात्रि भोज पर निमंत्रित कर सकते हैं, या यूं ही किसी मित्र के घर गपशप के लिए जा सकते हैं।  सुनिश्चित करिए कि योजना बनावटी न लगे। व्यक्ति को ऐसा कुछ भी न करने को कहिए, जो सामान्य से अलग लगे। जब वह व्यक्ति उस स्थान पर आए तब तक सभी लोगों को वहाँ एकत्र हो चुका होना चाहिए। जब वह व्यक्ति वहाँ पर आ जाये तब उसे बताइये कि यह इंटर्वेन्शन है और वहाँ सभी को कुछ न कुछ कहना है। मीटिंग के लिए पूर्वाभ्यास किए गए आलेखानुसार, हरेक को जा कर अपना लिखित वक्तव्य पढ़ना चाहिए। यदि कोई व्यावसायिक इंटर्वेन्शन करने वाला सम्बद्ध है तो वह मीटिंग का अध्यक्ष बन सकता है और लोगों को बोलने के लिए निमंत्रित कर सकता है। प्रत्येक परिजन एवं मित्र को यह कहने का अवसर दें कि कैसे उस व्यक्ति के क्रिया कलापों ने व्यक्तिगत रूप से उनके जीवन पर असर डाला है, और वे उस व्यक्ति से कितना प्रेम करते हैं और चाहते हैं कि सब ठीक हो जाये।  चीखने चिल्लाने या नाराज़ होने या टकराव का सुझाव नहीं दिया जा रहा है। यदि ऐसा होता है तो संभव है कि, वह व्यक्ति जिसको सहायता दी जा रही है उठ कर वहाँ से चला जाये। सफल इंटर्वेन्शन के लिए लोगों को ये भावनाएँ अपने अंदर ही सीमित रखनी चाहिए।  यह तो है, मगर कुछ हद तक भावनाओं का प्रदर्शन उचित है। दुख और इस आशा का प्रदर्शन  कि चीज़ें बेहतर हो जाएंगी व्यक्ति को क्रियान्वयित करने में सहायता कर सकता है। रोने में कोई बुराई नहीं है। माहौल को हल्का फुल्का करने का प्रयास न करें अन्यथा गंभीर चर्चा  बाधित हो सकती है। जब सब लोग बोल चूकें, तो समूह के नेता (या इंटर्वेन्शन करने वाले को) चिकित्सा योजना प्रस्तुत करनी चाहिए। यह स्पष्ट कर दीजिये कि चिकित्सा योजना भली भांति शोधित है और विशेषज्ञों द्वारा संस्तुत है, और यह भी कहिए कि सभी लोगों को विश्वास है कि यह उस व्यक्ति की बेहतरी के लिए सर्वश्रेष्ठ उपाय है। उस व्यक्ति से कहिए कि उस योजना को स्वीकार करने का निर्णय तुरंत ले।  यह चर्चा करिए कि यदि इस विकल्प को स्वीकार नहीं किया गया, तो क्या होगा। यह स्पष्ट कर देना चाहिए कि यदि यह विकल्प स्वीकार नहीं क्या गया तो कुछ नतीजे होंगे। उस व्यक्ति द्वारा  क्रोध प्रदर्शन, रोने धोने या यहाँ तक कि हंसी उड़ाने तक के लिए तैयार रहिये। स्थिति कि गंभीरता पर ज़ोर डालिए और पीछे मत हटिए। इंटर्वेन्शन मीटिंग के समाप्त होते ही व्यक्ति को किसी न किसी प्रकार की चिकित्सा प्रारम्भ कर देनी चाहिए। इसका अर्थ हो सकता है, शारीरिक रूप से उस व्यक्ति को किसी ऐसे चिकित्सालय तक ले जाना जहां पर वे उसकी नशे की लत छुड़ाने की या अन्य चिकित्सा की या बहिरंग मरीज जैसी चिकित्सा की शुरुआत कर सकें। उस व्यक्ति से यह वादा करवाएँ कि वह चिकित्सा प्रक्रिया पूरी करवाएगा और वह सब कुछ करेगा जिससे यह व्यसन और आगे न बढ़े। यह तो आपको कुछ समय बाद ही पता चल पाएगा कि इंटर्वेन्शन सफल रहा अथवा नहीं। यद्यपि व्यक्ति शुरू में चिकित्सा के प्रति ग्रहणशील है भी, स्थिति को स्थायी और सुरक्षित प्रतीत होने में तो समय लगेगा ही। इस कठिन समय में उसको सबसे जुड़ा हुआ प्रतीत होने देने के लिए, समर्थन दीजिये। इंटर्वेन्शन से सम्बद्ध सभी लोगों के लिए यह महत्वपूर्ण है कि वे इस प्रक्रिया को सहज बनाने के लिए अपनी भूमिका सुचारु ढंग से निभाएँ।  स्वास्थ्य लाभ के दौरान कुछ लोग चिड़चिड़े एवं नकारात्मक हो जाते हैं, चिकित्सा सुविधाओं की, चिकित्सक की, या सहायता समूह के अन्य सदस्यों की, या और किसी भी चीज़ की शिकायतें करते रहते हैं। यदि व्यक्ति चिकित्सा योजना के शीघ्र समापन की मांग करे तो मानिए मत। बात मान जाने के लोभ का संवरण करिए, क्योंकि उससे उस व्यक्ति के बदलाव को नुकसान हो सकता है। आधा अधूरा काम मत करिए।   वह व्यक्ति यह तर्क दे सकता है कि केवल दो सप्ताह के रिहैब से उसकी लत छूट सकती थी या सप्ताह में तीन बार कौंसेलिंग के लिए जाना उसके हिसाब से अधिक है। जो भी संभव हो, वह सब करिए ताकि व्यक्ति विशेषज्ञ द्वारा संस्तुत मूल चिकित्सा योजना पर टिका रह सके, चूंकि आधे अधूरे उपाय आम तौर पर काम नहीं करते हैं। कभी कभी इन्कार और क्रोध विजयी हो जाते हैं और वह व्यक्ति इलाज नहीं कराने का निश्चय कर लेता है। यदि कोई तैयार नहीं है तो इलाज कराने की ज़बरदस्ती करने का कोई अर्थ नहीं है। अधिक से अधिक आप उसको चिकित्सा योजना के अनुपालन के लिए प्रोत्साहित कर सकते हैं और उसको यह आश्वासन दे सकते हैं कि आप हर समय उसके साथ हैं।  यदि वह व्यक्ति चिकित्सा से इन्कार भी कर देता है तो इसका यह अर्थ नहीं है कि इंटर्वेन्शन अर्थहीन था। अब उस व्यक्ति को पता है कि उसका परिवार इसको एक गंभीर समस्या समझता है। मामले को सामने लाकर, परिवार व्यक्ति के व्यसन को समर्थन देने की प्रक्रिया तो बाधित कर ही देता है। चाहे कितनी भी पीड़ा क्यों न हो, यह महत्वपूर्ण है कि इलाज के लिए इन्कार करने के परिणामस्वरूप जिन नतीजों के संबंध में आपने निर्णय किया था, उनको लागू किया जाये। व्यक्ति को इंटर्वेन्शन से पहले की तरह जीवन व्यतीत करते रहने देना उसके लिए सहायक नहीं होगा। जब तक कि व्यक्ति का अपने व्यसन पर पूरा नियंत्रण नहीं होगा, तब तक यह भय बना रहेगा कि समस्या कभी भी खड़ी हो सकती है। सर्वश्रेष्ठ चीज़ जो आप कर सकते हैं, वह है धन देना बंद कर देना, संबंध तोड़ देना या ऐसा कुछ करना जो उस व्यक्ति के जीवन में महत्वपूर्ण परिवर्तन ले आए ताकि वह नई राह पर चल पड़े।  यदि बाद में फिर कोई समस्या आती है, तो उस अवसर का लाभ उठाइये। जैसे कि, यदि वह व्यक्ति जेल या अस्पताल पहुँच जाता है तो इस अनुभव का लाभ उस व्यक्ति को यह दिखाने के लिए करिए कि उसे वास्तव में इलाज की आवश्यकता है। दूसरा इंटर्वेन्शन भी सहायक हो सकता है। याद रखिए कि आप स्वस्थ होने के लिए उसकी सहायता कर रहे हैं। कभी कभी हमें किसी ऐसे को पीड़ा देनी होती है जिसे हम प्रेम करते हैं ताकि हम उसे स्वस्थ होने में सहायता कर सकें।
किसी व्यावसायिक से परामर्श लें: इंटरवेन्शन टीम बनाइये: सही चिकित्सा योजना खोजिए: नतीजतन क्या करना है यह पहले ही तय कर लें: स्थान एवं समय का चयन करें: पूर्वाभ्यास करिए: लोगों को मीटिंग के लिए बिना कुछ भी बताए निमंत्रित करिए: सभी सदस्यों को बोलने का अवसर दें: चिकित्सा योजना प्रस्तुत करें: मीटिंग की समाप्ति ठोस अगले कदमों के साथ करिए: यदि व्यक्ति चिकित्सा कराने का चयन करता है तो उसका समर्थन करें: उस व्यक्ति द्वारा चिकित्सा के लिए इन्कार के लिए तैयार रहिए: नतीजे भुगतने के लिए बाध्य करिए:
https://www.wikihow.com/Perform-an-Intervention https://www.wikihow.com/Perform-an-Intervention https://www.wikihow.com/Perform-an-Intervention
Planning the Intervention Having the Intervention Meeting Following Up After the Intervention